Uwch-gymrawd Ymchwil
Canolfan Polisi Cyhoeddus Cymru, Prifysgol Caerdydd

	Cod Gwerthuso’r Swydd
	EREC 7372



	Teitl y Swydd
	Uwch-gymrawd Ymchwil

	Ysgol/Adran/Coleg
	CARBS

	Gradd y Swydd
	8

	Llwybr Gyrfaol
	Ymchwil



Prif Swyddogaeth

	
Arwain ar gynllunio a chyflawni rhaglen strategol o weithgarwch ymchwil, arwain timau, cyllidebau a phartneriaethau i gynhyrchu allbynnau effeithiol sy'n cefnogi penderfyniadau sy'n seiliedig ar dystiolaeth gan lunwyr polisi ac ymarferwyr.



Siart o’r Sefydliad 
	Yn atebol i
	Y Cyfarwyddwr, Canolfan Polisi Cyhoeddus Cymru 

	Yn gyfrifol am
	Cymdeithion Ymchwil / Uwch-swyddogion Ymchwil / Cynorthwywyr Ymchwil




Disgrifiad o’r Swydd

Prif Swyddogaeth 

	Arwain ar gynllunio a chyflawni rhaglen strategol o weithgarwch ymchwil, arwain timau, cyllidebau a phartneriaethau i gynhyrchu allbynnau effeithiol sy'n cefnogi penderfyniadau sy'n seiliedig ar dystiolaeth gan lunwyr polisi ac ymarferwyr.



Prif Ddyletswyddau a Chyfrifoldebau 
	Ymchwil ac ymgysylltu
· Arwain ar gynllunio a chyflawni rhaglenni o weithgarwch ymchwil ac ymgysylltu sy'n canolbwyntio ar lywio polisi ac ymarfer, gan gynnwys ymgysylltu'n uniongyrchol â gweinidogion, uwch weision sifil, a gwasanaethau cyhoeddus.
· Cynnal ymchwil ym maes polisi cyhoeddus yng Nghymru a chyfrannu at berfformiad ymchwil cyffredinol yr Ysgol a'i Sefydliadau Ymchwil, a gydnabyddir yn rhyngwladol.
· Cynhyrchu, cyfuno a defnyddio tystiolaeth a dealltwriaeth arbenigol i gynhyrchu allbynnau effeithiol (e.e. adroddiadau, briffiau a digwyddiadau) sy'n cefnogi penderfyniadau sy'n seiliedig ar dystiolaeth.
· Sefydlu a chynnal perthnasoedd cryf, dibynadwy gyda llunwyr polisi, ymarferwyr, ymchwilwyr a rhanddeiliaid eraill er mwyn sicrhau perthnasedd a'r effaith fwyaf posibl yn sgil ymchwil
· Canfod ymchwilwyr ac arbenigwyr polisi blaenllaw a chydweithio gyda nhw, er mwyn datblygu rhaglenni gwaith sy'n mynd i'r afael â heriau polisi allweddol a bylchau mewn tystiolaeth.
· Lledaenu a chyfleu canfyddiadau ymchwil drwy gyhoeddiadau academaidd, allbynnau polisi, cynadleddau, a gweithgareddau ymgysylltu wedi'u targedu at gynulleidfaoedd anacademaidd.

· Datblygu, rheoli a chynnal rhwydweithiau a phartneriaethau sy'n cynhyrchu syniadau newydd, yn cefnogi cyfnewid gwybodaeth, ac yn creu cyfleoedd ar gyfer cydweithio a chyllido.
· Recriwtio, goruchwylio ac arwain timau ymchwil i gefnogi eu datblygiad proffesiynol ac academaidd.

· Datblygu proffil cenedlaethol a rhyngwladol drwy gyfraniadau gwadd, rolau ymgynghorol, a chyfranogi mewn rhwydweithiau proffesiynol a pholisi. 

· Cynhyrchu a dilyn syniadau ymchwil annibynnol a gwreiddiol, gan gynnwys hyrwyddo dull y Ganolfan o gyfuno tystiolaeth, defnyddio gwybodaeth ac ymgysylltu â pholisi.
Arweinyddiaeth
· Derbyn cyfrifoldeb, ar y cyd ag aelodau eraill o staff, am ddatblygiad strategol cyffredinol y Ganolfan a’i chynaliadwyedd, gan gyfrannu at brosesau cynllunio strategol ehangach yn y Brifysgol.
· Goruchwylio gwaith cynllunio rhaglenni a phrosiectau, gan gynnwys cyfrifoldeb am gyllidebau, dyrannu adnoddau, a chyflawni yn erbyn amcanion a gofynion cyllidwyr y cytunwyd arnynt.
· Gweithio gyda Chyfarwyddwr y Ganolfan i fod yn atebol i gyllidwyr a Grŵp Ymgynghorol y Ganolfan am feysydd cyfrifoldeb.
· Nodi a datblygu partneriaethau a chyfleoedd strategol newydd, gan gynnwys cydweithio â'r llywodraeth, gwasanaethau cyhoeddus a sefydliadau allanol
Arall
· Arwain a chyfrannu at geisiadau am gyllid allanol, gan gynnwys grantiau ymchwil, ymchwil a gomisiynwyd ac ymgynghori. 
· Unrhyw ddyletswyddau eraill nad ydynt wedi’u nodi uchod ond sy’n cyd-fynd â’r swydd.




Manyleb yr Unigolyn 
	Meini Prawf Hanfodol

	1. Gradd ôl-raddedig ar lefel PhD mewn maes pwnc cysylltiedig neu brofiad perthnasol o weithio yn y llywodraeth, gwasanaethau cyhoeddus, prifysgolion neu sefydliadau ymchwil eraill, neu weithio gyda nhw. 

2. Arbenigedd sydd wedi'i hen sefydlu a phortffolio sylweddol diamheuol o waith ymchwil a/neu brofiad perthnasol mewn un neu ragor rai o'r meysydd ymchwil canlynol: 
· Polisi cyhoeddus cymhwysol
· Polisi'n seiliedig ar dystiolaeth
· Polisi cymdeithasol
· Economeg gymhwysol
· Polisi amgylcheddol.

3. Enw da cenedlaethol, ac enw da rhyngwladol cynyddol mewn ymchwil polisi cyhoeddus gymhwysol.

4. Hanes diamheuol sylweddol o gyhoeddiadau mewn cyfnodolion cenedlaethol a rhyngwladol ac/neu allbynnau ymchwil eraill

5. Hanes diamheuol o gyfrannu at geisiadau ymchwil llwyddiannus, a/neu eu harwain

6. Gallu diamheuol i gyfleu tystiolaeth gymhleth yn effeithiol ac yn argyhoeddiadol i uwch lunwyr polisi, ymarferwyr a chynulleidfaoedd academaidd, a throsi ymchwil yn ddirnadaeth sy'n berthnasol i bolisi.

7. Gallu diamheuol i arwain a datblygu tîm ymchwil

8. Gallu recriwtio, goruchwylio ac arwain timau ymchwil a myfyrwyr ymchwil ôl-raddedig, i sicrhau eu datblygiad proffesiynol ac academaidd.

9. Hanes diamheuol o arweinyddiaeth academaidd, gan gynnwys cyfrannu at strategaeth sefydliadol, datblygu a chyflwyno rhaglenni.

10. Gallu diamheuol i fod yn greadigol ac yn arloesol a gweithio’n rhan o dîm yn y gwaith.

Meini Prawf Dymunol 
11. Tystiolaeth o’r gallu i gychwyn a datblygu perthnasoedd rhagorol ar lefel strategol gyda rhanddeiliaid allanol, gan gynnwys arianwyr, partneriaid, Grŵp Ymgynghorol y Ganolfan, a llunwyr barn eraill.

12. Cymhwyster/cymwysterau proffesiynol perthnasol. 

13. Tystiolaeth o gydweithio â diwydiant, llywodraeth a/neu'r gwasanaethau cyhoeddus.

14.  Gallu diamheuol i addasu i ofynion newidiol y gymuned addysg uwch. 

15. Tystiolaeth o’r gallu i gyfrannu at rwydweithiau mewnol ac allanol, eu datblygu a’u defnyddio i wella gweithgarwch addysgu ac ymchwil yr Ysgol. 

16. Hanes diamheuol o gymryd cyfrifoldeb am waith gweinyddol academaidd.



Gwybodaeth ychwanegol
	Canolfan Polisi Cyhoeddus Cymru 
Caiff Canolfan Polisi Cyhoeddus Cymru arian craidd gan y Cyngor Economaidd ac Ymchwil, Llywodraeth Cymru a Phrifysgol Caerdydd. Mae'n gweithio'n agos gyda gweinidogion, arweinwyr gwasanaethau cyhoeddus ac uwch-swyddogion, gan ddarparu tystiolaeth ac arbenigedd annibynnol o ansawdd uchel iddynt sy'n llywio polisi'r llywodraeth a'r ddarpariaeth gwasanaethau cyhoeddus yn uniongyrchol.  
Mae'n cynnig amgylchedd gwaith ysgogol a chefnogol o fewn tîm colegol uchel ei gymhelliant. Mae ei 20 aelod o staff amser llawn yn gweithio gydag ymchwilwyr blaenllaw o bob rhan o'r DU ac yn rhyngwladol i syntheseiddio, cynhyrchu a chrynhoi tystiolaeth. Mae'n cynnal adolygiadau tystiolaeth, gweithdai arbenigol, sesiynau briffio i weinidogion, ac amrywiol weithgareddau eraill.  Mae gan y Ganolfan gysylltiadau rhagorol gyda gweinidogion, gweision sifil ac arweinwyr gwasanaethau cyhoeddus, sy’n ei galluogi i wneud gwahaniaeth cadarnhaol i fynd i'r afael â heriau polisi dybryd. Ochr yn ochr â hyn, rydym ni'n cynnal ymchwil ar y defnydd o dystiolaeth sy’n tynnu ar y gwaith rydym yn ei wneud i lunwyr polisïau ac yn cyfrannu ato. Mae dull arloesol y Ganolfan o ddefnyddio tystiolaeth yn seiliedig ar alw wedi ennill cydnabyddiaeth genedlaethol a rhyngwladol.  
Bydd gan yr ymgeisydd llwyddiannus ddiddordeb ac yn deall heriau polisi cyhoeddus cyfredol; ymrwymiad i wella polisi ac ymarfer; sgiliau cyfathrebu a threfnu rhagorol; a'r gallu i arwain timau, a goruchwylio gwaith staff llai profiadol.  
Mae hon yn rôl lawn amser, ond rydym yn agored i rannu swydd.  
I gael rhagor o wybodaeth a thrafodaeth anffurfiol am y rôl, cysylltwch â Chyfarwyddwr y Ganolfan Dan Bristow: dan.bristow@wcpp.org.uk



